CELEX: 62009TA0286(01)
Language: el
Date: 2022-01-26 00:00:00
Title: Υπόθεση T-286/09 RENV: Απόφαση του Γενικού Δικαστηρίου της 26ης Ιανουαρίου 2022 — Intel Corporation κατά Επιτροπής (Ανταγωνισμός – Κατάχρηση δεσπόζουσας θέσης – Αγορά των μικροεπεξεργαστών – Απόφαση με την οποία διαπιστώνεται παράβαση του άρθρου 102 ΣΛΕΕ και του άρθρου 54 της Συμφωνίας για τον ΕΟΧ – Εκπτώσεις υπέρ πιστών πελατών – «Απροκάλυπτοι» περιορισμοί – Χαρακτηρισμός τους ως καταχρηστικής πρακτικής – Ανάλυση του εξίσου αποτελεσματικού ανταγωνιστή – Συνολική στρατηγική – Διαρκής και ενιαία παράβαση)

21.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/13
            
         
      Απόφαση του Γενικού Δικαστηρίου της 26ης Ιανουαρίου 2022 — Intel Corporation κατά Επιτροπής
      (Υπόθεση T-286/09 RENV) (1)
      
      (Ανταγωνισμός - Κατάχρηση δεσπόζουσας θέσης - Αγορά των μικροεπεξεργαστών - Απόφαση με την οποία διαπιστώνεται παράβαση του άρθρου 102 ΣΛΕΕ και του άρθρου 54 της Συμφωνίας για τον ΕΟΧ - Εκπτώσεις υπέρ πιστών πελατών - «Απροκάλυπτοι» περιορισμοί - Χαρακτηρισμός τους ως καταχρηστικής πρακτικής - Ανάλυση του εξίσου αποτελεσματικού ανταγωνιστή - Συνολική στρατηγική - Διαρκής και ενιαία παράβαση)
      (2022/C 128/17)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Intel Corporation Inc. (Wilmington, Delaware, Ηνωμένες Πολιτείες) (εκπρόσωποι: A. Parr, solicitor, D. Beard, QC, και J. Williams, barrister)
      
         Καθής: Ευρωπαϊκή Επιτροπή (εκπρόσωποι: Θ. Χριστοφόρου, V. Di Bucci, N. Khan και M. Kellerbauer)
      
         Παρεμβαίνουσα υπέρ της προσφεύγουσας: Association for Competitive Technology, Inc. (Washington, DC, Ηνωμένες Πολιτείες) (εκπρόσωποι: J.-F. Bellis και K. Van Hove, δικηγόροι)
      
         Παρεμβαίνουσα υπέρ της καθής: Union fédérale des consommateurs — Que choisir (UFC — Que choisir) (Παρίσι, Γαλλία) (εκπρόσωπος: E. Nasry, δικηγόρος)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα, κυρίως, την ακύρωση της απόφασης C(2009) 3726 τελικό της Επιτροπής, της 13ης Μαΐου 2009, σχετικά με διαδικασία εφαρμογής του άρθρου [102 ΣΛΕΕ] και του άρθρου 54 της Συμφωνίας για τον ΕΟΧ (υπόθεση COMP/C-3/37.990 — Intel), ή, επικουρικώς, την ακύρωση ή μείωση του προστίμου που επιβλήθηκε στην προσφεύγουσα.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει το άρθρο 1, στοιχεία α' έως ε', και το άρθρο 2 της απόφασης C(2009) 3726 τελικό της Επιτροπής, της 13ης Μαΐου 2009, σχετικά με διαδικασία εφαρμογής του άρθρου [102 ΣΛΕΕ] και του άρθρου 54 της Συμφωνίας για τον ΕΟΧ (υπόθεση COMP/C-3/37.990 — Intel).
               
            
                  2)
               
               
                  Ακυρώνει το άρθρο 3 της απόφασης C(2009) 3726 τελικό μόνον κατά το μέρος που αφορά το άρθρο 1, στοιχεία α' έως ε', της απόφασης αυτής.
               
            
                  3)
               
               
                  Απορρίπτει την προσφυγή κατά τα λοιπά.
               
            
                  4)
               
               
                  Η Ευρωπαϊκή Επιτροπή φέρει, πέραν των δικαστικών εξόδων της σχετικά με τις διαδικασίες ενώπιον του Γενικού Δικαστηρίου στις υποθέσεις T-286/09 και T-286/09 RENV και την αναιρετική διαδικασία ενώπιον του Δικαστηρίου στην υπόθεση C-413/14 P, τα δύο τρίτα των εξόδων στα οποία υποβλήθηκαν η Intel Corporation, Inc. και η Association for Competitive Technology, Inc. στο πλαίσιο των ίδιων διαδικασιών, ενώ η Intel Corporation και η Association for Competitive Technology φέρουν εκάστη το ένα τρίτο των δικαστικών εξόδων τους.
               
            
                  5)
               
               
                  Η Union fédérale des consommateurs — Que choisir (UFC — Que choisir) φέρει τα δικαστικά έξοδά της σχετικά με τις διαδικασίες ενώπιον του Γενικού Δικαστηρίου στις υποθέσεις T-286/09 και T-286/09 RENV και την αναιρετική διαδικασία ενώπιον του Δικαστηρίου στην υπόθεση C-413/14 P.
               
            
         (1)  EE C 220 της 12.9.2009.